Document ID: 31998R0618

KOMISSION ASETUS (EY) N:o 618/98,
annettu 18 päivänä maaliskuuta 1998,
neuvoston asetuksessa (EY) N:o 3066/95 säädetyn sianliha-alan järjestelmän soveltamista koskevista yksityiskohtaisista säännöistä sekä asetusten (ETY) N:o 2698/93 ja (EY) N:o 1590/94 kumoamisesta annetun asetuksen (EY) N:o 1898/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukautuksesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1), sellaisena kuin se on viimeksi muutettuna asetuksella (EY) N:o 1595/97 (2), ja erityisesti sen 8 artiklan,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (3), sellaisena kuin se on muutettuna asetuksella (EY) N:o 3290/94 (4), ja erityisesti sen 22 artiklan,
sekä katsoo, että
komission asetuksessa (EY) N:o 1898/97 (5) säädetään yksityiskohtaiset säännöt neuvoston asetuksessa (EY) N:o 3066/95 säädettyjen järjestelmien soveltamiseksi sianliha-alalla,
asetuksen (EY) N:o 1898/97 4 artiklan 3 kohdassa säädetään, että jäsenvaltioiden on ilmoitettava komissiolle tuontilisenssihakemuksista viiden työpäivän kuluessa; kaikissa muissa sianliha-alalla sovellettavissa tuontimenettelyissä kyseinen tieto on toimitettava kolmen työpäivän kuluessa; on syytä yhdenmukaistaa nämä kaksi määräaikaa eri tuontimenettelyjen moitteettoman toiminnan helpottamiseksi, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1898/97 4 artiklan 3 kohdassa ilmaisu "viidentenä" ilmaisulla "kolmantena".
2 artikla
Tämä asetus tulee voimaan 1 päivänä huhtikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä maaliskuuta 1998.

Labels: 3
17